Meva-sabzavot, kartoshka va poliz mahsulotlarini xarid qilish va ulardan foydalanish tizimini takomillashtirish chora-tadbirlari toʻgʻrisida
(resolution, 2021-05-01)

Mamlakatimiz qayta ishlash korxonalarini xom ashyo bilan muntazam taʼminlash, ichki isteʼmol bozorini yil davomida sabzavotlar, kartoshka, meva va poliz mahsulotlari bilan barqaror toʻldirish, shuningdek, tashqi bozorlarda xaridorgir va raqobatbardosh boʻlgan hoʻl meva va qayta ishlangan meva-sabzavot mahsulotlarini eksport qilish hajmini koʻpaytirish va turlarini kengaytirish uchun ularni yetishtirish, ishlab chiqarish va xarid qilish boʻyicha yagona tizimni shakllantirish maqsadida: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Qishloq xoʻjaligi vazirligi, Oʻzbekiston fermer, dehqon xoʻjaliklari va tomorqa yer egalari kengashi, “Oʻzbekoziqovqatxolding” xolding kompaniyasi, “Oʻzbekoziqovqatzaxira” uyushmasining 2016-yilgi hosildan boshlab hoʻl meva-sabzavot, kartoshka, poliz mahsulotlari va uzum xarid qilish boʻyicha davlat buyurtmasini joriy etish toʻgʻrisidagi taklifi maʼqullansin. Belgilansinki, hoʻl meva-sabzavot, kartoshka, poliz mahsulotlari va uzum xarid qilish boʻyicha davlat buyurtmasi: “Oʻzbekoziqovqatxolding” xolding kompaniyasi tarkibiga kiradigan xususiy mulk shaklidagi qayta ishlash korxonalarini xom ashyo bilan barqaror taʼminlash; ichki isteʼmol bozorini qish-bahor mavsumida barqaror taʼminlash maqsadida zaxiraga gʻamlash; tashqi bozorlarda xaridorgir boʻlgan hoʻl meva-sabzavot mahsulotlarini eksport qilish ushbu mahsulotlarga nisbatan talabdan kelib chiqqan holda shakllantiriladi. 2. Quyidagilar: viloyat va tuman hokimliklarining hududlarni kompleks rivojlantirish boʻyicha hududiy boshqarma va boʻlimlari zimmasiga — fermer va dehqon xoʻjaliklari tomonidan hoʻl meva-sabzavot, kartoshka, poliz mahsulotlari va uzum yetishtirish hajmi boʻyicha hisob-kitoblarning haqqoniyligini taʼminlash va ular tomonidan tuzilgan kontraktatsiya shartnomalari bajarilishini monitoring qilish; “Oʻzbekoziqovqatzaxira” uyushmasi zimmasiga — qish-bahor mavsumi uchun hoʻl meva-sabzavot, kartoshka, poliz mahsulotlari va uzumni gʻamlash; “Oʻzagroeksport” ixtisoslashtirilgan tashqi savdo kompaniyasi zimmasiga — hoʻl meva-sabzavotlarni eksport qilish vazifalari va masʼuliyati yuklansin. 3. Shunday tartib oʻrnatilsinki, unga muvofiq davlat buyurtmasi doirasida: mahsulotlarni sanoat asosida qayta ishlash uchun xarid qilish, mahsulot yetkazib beruvchilar — fermer va dehqon xoʻjaliklari hamda isteʼmolchilar — tarkibiga kirgan xususiy mulk shaklidagi qayta ishlash korxonalari oʻrtasida tuziladigan kontraktatsiya shartnomalari asosida shartnoma qiymatining 40 foizidan kam boʻlmagan miqdorda boʻnak berish orqali amalga oshiriladi; hoʻl meva-sabzavot, kartoshka, poliz mahsulotlari va uzum fermer va dehqon xoʻjaliklaridan kelishilgan, bozor narxlarida xarid qilinadi; hoʻl meva va qayta ishlangan meva-sabzavot mahsulotlari “Oʻzagroeksport” ixtisoslashtirilgan tashqi savdo kompaniyasi tomonidan xorijiy sheriklar bilan toʻgʻridan-toʻgʻri tuzilgan eksport shartnomalari, shuningdek, fermer va dehqon xoʻjaliklari, agrofirmalar va qayta ishlash korxonalari oʻrtasida tuziladigan komissiya (vositachilik) shartnomalari boʻyicha eksport qilinadi; hoʻl meva va qayta ishlangan meva-sabzavot mahsulotlarini komissiya shartnomalari asosida eksport qilishda komissiya (vositachilik) xizmati uchun toʻlov miqdori 1 foizdan oshmasligi lozim; Vazirlar Mahkamasi bir oy muddatda: hoʻl meva-sabzavot, kartoshka, poliz mahsulotlari va uzum xarid qilish boʻyicha davlat buyurtmasi toʻgʻrisidagi nizomni; hoʻl meva va qayta ishlangan meva-sabzavot mahsulotlarini eksport qilish tartibi toʻgʻrisidagi nizomni tasdiqlasin, unda eksportdan valyuta tushumining kafolati va uning belgilangan miqdorda majburiy sotilishini taʼminlaydigan normalar koʻzda tutilsin. 4. Quyidagilar: 2016-yil uchun hoʻl meva-sabzavot, kartoshka, poliz mahsulotlari va uzum xarid qilish boʻyicha davlat buyurtmasi 1-ilovaga muvofiq; 2016-yil uchun davlat buyurtmasi asosida meva-sabzavot, kartoshka, poliz mahsulotlari va uzum xarid qilish va foydalanish balansi 2-ilovaga muvofiq tasdiqlansin. Oʻzbekiston Respublikasi Prezidentining 2016-yil 5-martdagi PQ-2505-sonli qaroriga muvofiq tashkil etilgan Respublika komissiyasiga (Sh.M. Mirziyoyev) zarur hollarda jahon bozoridagi konyunktura oʻzgarishini inobatga olgan holda meva-sabzavot, kartoshka, poliz mahsulotlari va uzum yetishtirishning amaldagi hajmidan kelib chiqib, balans parametrlariga tegishli oʻzgartirishlar kiritish huquqi berilsin. Oʻzbekiston Respublikasi Iqtisodiyot vazirligi Davlat statistika qoʻmitasi, Qishloq va suv xoʻjaligi vazirligi bilan birgalikda har chorakda Vazirlar Mahkamasiga balans ijrosi haqida maʼlumot taqdim etsin. 5. Maxsus tashkil etilgan ishchi guruhlari joylarga chiqib, meva-sabzavot mahsulotlarini qayta ishlaydigan korxonalarni toʻliq inventarizatsiyadan oʻtkazgani, ularning barchasi xususiy mulk shaklidagi korxonalar ekanligi va ularning aksariyati zamonaviy texnologiya uskunalari bilan jihozlangani maʼlumot uchun qabul qilinsin. “Oʻzbekoziqovqatxolding” xolding kompaniyasi oʻtkazilgan inventarizatsiya asosida uch oy muddatda meva-sabzavotlarni chuqur qayta ishlash va tashqi bozorda raqobatbardosh sifatli mahsulot ishlab chiqarishni taʼminlaydigan qayta ishlash korxonalarini yanada modernizatsiya qilish, texnik va texnologik yangilash, zamonaviy taraqadoqlash buyumlari ishlab chiqarishni kengaytirishga doir aniq takliflar tayyorlasin va Vazirlar Mahkamasiga kiritsin. Vazirlar Mahkamasi Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, “Oʻzbekoziqovqatxolding” xolding kompaniyasi va boshqa tuzilmalarni jalb qilgan holda, shu yilning may oyida yetakchi xorijiy ishlab chiqarish kompaniyalari va ularning dilerlari ishtirokida hoʻl meva-sabzavot, kartoshka, poliz mahsulotlari va uzumni qayta ishlash boʻyicha zamonaviy yuqori texnologiyali uskunalar hamda texnologiyalarning ixtisoslashtirilgan koʻrgazma-savdosini tashkil qilsin. 6. 2019-yilning 1-yanvarigacha: meva-sabzavot, kartoshka, poliz mahsulotlari va uzumni qayta ishlaydigan xususiy mulk shaklidagi korxonalar, idoraviy mansubligidan qatʼi nazar, zamonaviy uskuna va texnologiyalar olib kirishda bojxona toʻlovlaridan (bojxona yigʻimlaridan tashqari); “Oʻzbekoziqovqatxolding” xolding kompaniyasi tarkibiga kiradigan qayta ishlash korxonalari Yagona ijtimoiy toʻlovdan tashqari daromad soligʻi, yuridik shaxslar mulk soligʻi, mikrofirma va kichik korxonalar yagona soliq, davlat maqsadli jamgʻarmalariga majburiy ajratmalar toʻlashdan ozod etilsin. Belgilab qoʻyilsinki, ushbu bandga muvofiq soliq va bojxona imtiyozlari berilishi hisobidan boʻshaydigan mablagʻlardan ishlab chiqarishni texnik qayta jihozlash va modernizatsiya qilish uchun maqsadli foydalanilishi lozim. Boʻshagan mablagʻlardan maqsadsiz foydalanilgan taqdirda ular qaytarib olinib, budjet va tegishli davlat maqsadli jamgʻarmalariga oʻtkaziladi. 7. Oʻzbekiston Respublikasi Iqtisodiyot vazirligi, Qishloq xoʻjaligi vazirligi, Tashqi iqtisodiy aloqalar, investitsiyalar va savdo vazirligi, Moliya vazirligi, “Oʻzagroeksport” kompaniyasi va boshqa manfaatdor tuzilmalarning: joriy yilning iyun oyida Toshkent shahrida 2016-yilgi hoʻl meva va qayta ishlangan meva-sabzavot mahsulotlarini eksport qilish boʻyicha shartnomalar tuzish uchun Xalqaro meva-sabzavot mahsulotlari yarmarkasini oʻtkazish; Xalqaro meva-sabzavot mahsulotlari yarmarkalarini oʻtkazish boʻyicha doimiy faoliyat koʻrsatadigan maydonni tashkil etish va uning bazasida har yili oktabr oyida kelgusi yil uchun eksport shartnomalari tuzishni tashkil qilish maqsadida xorijiy kompaniyalarning faol ishtirokida yarmarka tadbirlarini oʻtkazish toʻgʻrisidagi taklifi qabul qilinsin. Vazirlar Mahkamasi oʻn kun muddatda Xalqaro meva-sabzavot mahsulotlari yarmarkasini har yili oʻtkazishni tashkil etish toʻgʻrisida qaror qabul qilsin. 9. Oʻzbekiston Respublikasi Davlat statistika qoʻmitasi Qishloq va suv xoʻjaligi vazirligi, “Oʻzbekoziqovqatxolding” xolding kompaniyasi, Oʻzbekiston Fermerlari kengashi, Qoraqalpogʻiston Respublikasi Vazirlar Kengashi, viloyatlar hokimliklari bilan birgalikda bir oy muddatda ishlab chiqaruvchi xoʻjaliklar toifasiga qarab meva-sabzavot, kartoshka, poliz mahsulotlari va uzumni yetishtirish hamda kontraktatsiya shartnomalari asosida xarid qilish hajmi boʻyicha statistik hisobotlarni tanqidiy koʻrib chiqsin va bu borada xalqaro tajriba hisobga olingan holda yangi statistik hisobotlar shakllarini belgilangan tartibda tasdiqlasin va uni Qoraqalpogʻiston Respublikasi Vazirlar Kengashi va viloyatlar hokimliklari, shuningdek, tegishli statistika organlariga taqdim etsin. 10. Oʻzbekiston Respublikasi Qishloq va suv xoʻjaligi vazirligi “Oʻzstandart” agentligi, “Oʻzbekoziqovqatxolding” xolding kompaniyasi bilan birgalikda 2016-yilning 1-mayiga qadar hoʻl meva-sabzavot, kartoshka, poliz mahsulotlari va uzumni saqlash, transportda tashish va sotishda tabiiy yoʻqotish normativlarini ishlab chiqsin va belgilangan tartibda tasdiqlasin. 11. Oʻzbekiston Respublikasi Iqtisodiyot vazirligi, “Oʻzbekoziqovqatxolding” xolding kompaniyasi, “Oʻzbekoziqovqatzaxira” uyushmasi Adliya vazirligi bilan birgalikda amaldagi qonun hujjatlariga ushbu qarordan kelib chiqadigan tegishli oʻzgartish va qoʻshimchalar kiritish boʻyicha takliflarni bir oylik muddatda Vazirlar Mahkamasiga taqdim etsin. 12. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. ming tonna Hududlar Davlat buyurtmasining umumiy hajmi shu jumladan: fermer xoʻjaliklari dehqon xoʻjaliklari Qoraqalpogʻiston Respublikasi 84,9 57,1 27,9 Andijon viloyati 549,8 368,0 181,8 Buxoro viloyati 287,2 192,5 94,7 Jizzax viloyati 169,2 107,6 61,7 Qashqadaryo viloyati 218,5 138,6 79,9 Navoiy viloyati 122,5 78,8 43,7 Namangan viloyati 275,2 190,1 85,1 Samarqand viloyati 718,4 371,1 347,4 Surxondaryo viloyati 321,4 237,1 84,3 Sirdaryo viloyati 126,4 101,6 24,9 Toshkent viloyati 622,8 364,7 258,1 Fargʻona viloyati 362,8 206,0 156,8 Xorazm viloyati 217,6 132,0 85,6 Jami: 4 077,0 2 545,0 1 532,0